text: Hjemmerøveri i Horsens
  16 juni 2015 kl. 04.27
  Ved 04-tiden tirsdag morgen skete der et hjemmerøveri i Horsens by
  Sydøstjyllands Politi er yderst sparsomme med oplysninger om et hjemmerøveri, der skete ved 04-tiden tirsdag.
  - Jeg kan kun sige, at vi har fået en anmeldelse om et hjemmerøveri i Horsens by her til morgen, fortæller vagthavende Christian Juliussen til TV SYD.
  Han forklarer dog, at politiet endnu ikke har anholdt nogen i forbindelse med hjemmerøveriet. Om nogen er kommet til skade ved hjemmerøveriet, vil han ikke udtale sig om.
  - Vi er i øjeblikket i færd med at skaffe os et overblik over situationen og kan først udtale os nærmere senere i dag, siger han.
  TV SYD følger sagen.
  